Sveveprydvikler

Sveveprydvikler (Celypha rurestrana) er en sommerfugl i gruppen av viklere (Tortricidae). Arten har tidligere vært plassert i slektene Olethreutes og Phiaris. 

 Utseende 
En middelsstor (vingespenn 14-17 millimeter), brunspraglete vikler. Forvingens grunnfarge er mørkt gråbrun, i den midtre delen litt okerfarget. Vingen har to nokså brede, noe uregelmessige, hvite tverrbånd med lysbrun midtstripe. I vingespissen er det en svart flekk. Bakvingen er lyst gråbrun.

 Levevis 
Arten finnes på enger og andre åpne områder der larvene lever på rothalsen av svever (Hieracium spp.).

 Utbredelse 
Den er utbredt i Europa, unntatt lengst i nord, og i det nordlige Asia. I Norge er den funnet over hele landet, men funnene i Nord-Norge er spredte.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt Celypha Hübner, 1825
 sveveprydvikler, Celypha rurestrana (Duponchel, 1843)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Celypha rurestrana på UK Moths: 
 Fauna Europaea, utbredelsesdatabase for europeiske dyr: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Olethreutini
Kategori:Dyr formelt beskrevet i 1843
Kategori:Dyr formelt beskrevet av Philogène Auguste Joseph Duponchel